68

ISIGIDIMI SAMAXOSA, SEPTEMBER 1, 1887.

*(g)* Vulelani umlisela uhambe uye nokuba kukwa Kangela- ngozwane, uhlole amanye amazwe, ubonele kwintlanga ezimhlope, ese ziye zema ngelase Swazini, ewe sezido zabako nakwa Sotshangana nakwa Mzilikazi ka Matshotyana. Hayi sezidlule nalapo, sezi sembindini we Africa. Vulani amehlo bantu bantsundu, akusokubuye kutini. Ukuze nizifinyeze zonke ezizinto zifuneka kubantu aba kanyisolweyo, manibe nemali ezibankini nozifama ezisetyenzwayo ezivelisa uluto, yiyani kufuna indyebo kwamanyo amazwe njengezinyo intla- nga niqashe amanxowa amatsha kulawo amazwe.

\*\*\*

Indyebo yanonyaka inkulu kunene kwindawo ezininzi. Inani lokudla alivumi ukunyuka nanamhla. Fan’ukuba luvuyo olukulu kwabaninzi ukuba kute nangani ingeko yona inqu yemali, kodwa yona indlala kubonakala iyakuke isebenze pambi kokuze ibafumane abangafeketi ngokudla kwabo. Bonke bona abadli bomqomboti no brandi akuko matanda ukuba bayawakupila ngenkinqa kungeka hlakulwa nokuhlaku- Iwa.

INTLANGANISO YE NQUBELO PAMBILI YAMA

NGQIKA.

Lentlanganiso yadibana e Lusizi ngomhla wokuqala enyangeni. U Mr. Alex. D. Ntsikana ibe nguye esihlaIweni, noyivule ngomtandazo.

Emveni kokuqutywa kwemisebenzi epambili enje ngoku- bizwa kwamagama, njalo-njalo, kungenwe kweyona ngxam yomsebenzi walomini, obukukufundwa kwe pepa lika Mr. Gontshi, umongameli wentlanganiso (President) elingo *melo* e *Palamente.*

Kute nakuba ngenxa yemvula ubuninzi bomzi bebungeko, abako noko amajanqela akoyo, kumanene abekekileyo anje ngo Messrs. N. Mqayi, A. D. Ntsikana, A. Nonxuba, L. Gongwana, F. Bukani, njalo-njalo.

Kungenwe ke kumsebenzi lowo wokufundwa kwe pepa ngu Mr. Mantsayi, ekute emva kokufundwa kwalo ati amanene atetileyo abonisa ukuvunyelwa kwalo yintlanganiso.

Amanene ate enza intetwana ezitile ibe ngu Mr. A. D. Ntsikana, ote okwevake intloko, lomcimbi uwamkela ngovuyo olukulu, kuba okwenene lixesha lokuba sibe namalungelo etu kwinto zonke, siwapapamele nje ngezinye izizwe, nanje ngabamelwane betu abase Koloni. Imantyi—uqube watsho—okunene zona zizicaka zika Rulumente esingelindeli ukuba zingenza nanye into eziyaziyo ukuba ayiyi kukolisa kwinkosi zazo. Uqukumbele ngokulilela ukungabiko komzi, ngokukodwa abavumi.

U Mr. F. Bukani ungene ngokubulela ukuba lentlanganiso, umzi upela wanekelwe indawo engaka nje ukulunga kwayo. Ute umelo olu luyindawokazi enkulu engeyijongwa ngumzi, kuba okunene izikalazo unazo kakulu, ebezingati kuko u Mmeli zibe nako ukuya kuvakaliswa e Bandla e Palamente.

U Mr. P. Gontshi ukankanye ukuba nomntwana ombala xa nga kokwabo uyabona ukuba akuko kubazali bake oyena umncamekeleyo, uyakalaza, ati akatandwa, utsho ke ngokuba kungeko oyena okunyamekeleyo ukuziva iziroro anazo nangakwabanye abantwana, nati ke ku Rulumente mhlaumbi siririza sisiti safa, u Rulumente makasikatalele, ukantike mhlaumbi iziroro zetu akazazi. Uqukumbele ngokuyibulela lenteto ukuba ingenisiwee emzini.

U Mr. L. Gongwana unqine amazwi epepa ati—“ U Hlanga olungena Mmeli alunakuhlala ngokonwaba.” Ute okunene unyanisile u Mr. Gontshi, ukuti, lixesha lokuba sibe siwapapamele amalungelo etu nje ngezinye izizwe kuba xa sino Mmeli siyakukwazi ukuziquba kakuhle iziroro zetu, siyive nendawo ezipendulwe ngayo.

U N. Mqayi ute indawo le yona isekuhleni yokuba u Mmeli uyafuneka, kuba njengoko seletshilo u Mr. A. D. Ntsikana.—Imantyi zingabapatiswa abanokwenza umyalelo wenkosi zabo ngapandle kwezwi. Ke lendawo isifanele ukuba siyingenise emzini wakowetu o bomvu.

U Mr. M. Potwana ulilele eyona ndawo kuyakuxoxwa ngayo namhla nje, ibe ingaziwa ngumzi, kuba nge wuba uko no bomvu, ube uzamele ukufikelela, waba uzivele ngokwawo elilungelo lingaka kanti hleliwe nje sinalo.

U Mr. A. Nonxuba ute nakuba ungeko wonke umzi, tina bakoyo masilenze eletu elilelokuba u Mmeli siyamfuna.

U. Mr. J. Kota utakazelele okokuba siyikunjuziwe lendawo ingaka, ekade inyatyelwe ngumzi, kuba wonke onengqondo uya kuyibona indawo yokunqweneleka ko Mmeli.

U Mr. F. M. Kobe ute ngalendawo sonke sibanye siya- vumelana ukuba u Melo luyafuneka. Akwaba namhla sesigqiba ngeliti masilucele.

U Mr. T. D. Ntsikana ute u Melo olu ngati iyakuba libanga lokuqala, lokunyamekela izinto zenqubelo pambili. Xa side saba nokulucela salupiwa saza sazibona izinto olunokusenzela zona, siyakuqala ukutungulula sibe ke ngoko siqubela pambili.

U Mr. W. Xatasi ute lendawo akaboni bani ungayicasayo kuba okunene u Melo no Mmeli ezonto ziyanqweneleka.

U Mr. Mantsayi ekwenzeni impendulo ubulele umgca omhle ete intlanganiso yayamkela ngawo lendawo, kuba njengokuba imvuyisile yena londawo uqinisekile ukuba u Mr. Gontshi uya kuyivuyela ngapezulu. Ute kodwa eyona nto iyiyo asingumlomo wodwa, ukuti—Hayi siyayamkela, ze ngapandle xa siqubiseneyo nabalucasileyo, sibe zinyonyoviti zamagwala, soyike ukuti, napambi kukabani, tina siyalufuna u Melo. Ute nakuba inteto le ivuyisa, eyona nto iya kuvuyisa ngapezulu kukuba izwi layo, nayipina indoda ibe nokulivuma napambi kukabani. Uqukumbele ngokubulela umoya omhle elamkelwe ngawo ipepa.

Emveni kwenteto u Mr. A. D. Ntsikana ungenise ukuba elipepa maze libuye lanekwe kwi ntlanganiso ezayo. Utelele u Mr. Gongwana, kwavunyelwana.

Intlanganiso ezayo kumiselwe ukuba ibe se Nyuturha ku Mr. N. Mqayi.

Ivalwe ke intlanganiso ngo mtandazo ngu Mr. P. Gontshi.

R. Robinson Mantsayi,

*U-Nobala.*

Nqamakwe, July 21, 1887.

ITIMITI YASE GANQENI

[IVELA KU HO-NGEMPUMLO.]

Nkosi Mhleli we *Sigidimi,* kaundifakele kwelopepa lako lidumileyo, indatyana zetimiti endayibaqa kwa Ngcongolo ndingumhambi ohamba ezake indlela, suke ndegaxa kuyo. Le timiti yayi ngosuku Iwe 9th ku August ngokuhlwa.

UKUBUKEKA KWEZINTO.

Ndite ndakufika kulomzi wase Philipton, ndapaula indawo yokucimba kwabantu, bevela ngenkalwana zonke, kwakolisa ngabantu abatsha, endakolisa ngokungabazi, nangani ndandike ndangumntu wase Katala kudala, endasendimana ndibaxelelwa ngo Miss Read, nam kuko abangandaziyo kubo. Ndipaule ububele balomzi wonke, nabafundisi bawo. Kute sakungena etyalikeni ndabuka ubugcisabokuhonjiswa kwayo, ndaze ndayondela ndiyibuka indawo yokuzindilakolutsha xa lungene endlwini ka Tixo, ndakumbula kwaoko ukuba, kanene kwezinye indawo ulutsha alusayenze nto nendlu ka Tixo, luyizalisa ngo nodyuwa, olunye lutshaya kona izaga zalo njalo-njalo.

UKUVULWA KWENTLANGANISO.

Kute ekungeneni kwabafundisi, ndapaula ukuba kuko nomnumzana otile ontsundu owangena kunye nabo yena. Lomfo usel’eqala ubungwevu, pofu noko ngati ubengekabi kweloxabiso wakumkangela ezinyameni zobuso. Kufike kwacelwa yena ukuba ayivule ngomtandazo intlanganiso, watsho kwasita umfo, wopula singa angake aqube. Ndite ndabuzisa ngalomntu, kwatiwa ngu Mr. W. W. Gqoba wase Lovedale ndaqala ndamazi.

INTSHAYELELO YOMGCINI-SIHLALO.

Kute emva koko wenza intshayelelo eshushu neyobuciko Umgcini- sihlalo u Rev. Mr. Read omdala, ekutaza ulutsha Iwase Katala ukuba lungaqwantiswa zintswelo zalamaxesha akalokunje, malukumbule ukuba lamaxego angoyise apelayo namhla, awumisa awuxasa lomzi nalomsebenzi kunjalo, ade naye alupalele pakati kwabo nje. Utsho walucacisela ulutsha imbangi yokuze ume njalo kwalomsebenzi pakati kwamaxesha abe kwanzima nje ngeli lanamhla. Ute eyona nqobo ibikukuti lowo akwenze okuyimfanelo yake, kungabiko baroxayo bakuva kunzima, kungabiko kutembiselana. Abadala bebetsala kunye bonke, umqokozo uhlale ute tonono ute nqi, watsho wahlala pantsi ngamazwi ati—Mna sendilixego, inteto noyiva konyana bam aba bobabini, ngoku kodwa kulowo wase Dikeni.

Emva koko kucelwe u Mr. Gqoba lowo, wahlaba lomfo kwakwelo- kondo, wabexesha ngenteto eyavusa izigxabe zomzi ka Hintsati (ngabula yena) watsho akabinakunyamezela amatsha ntliziyo, yawa kwaoko imali, kwaba kupelile njalo, yahamba yonke lento, inteto itweya (tea), kwane ngoma.

INGOMA.

Malunga nomvumo wona, hayi! Kwati kuba izikula ezaziko ezilunge kona, sesasekaya e Philipton (Ganqeni), Beadsdale (Ncaza), Bux­ton (Emsebenzi), Wilberforce (Empofu pezulu), Balfour (e Qonce), nesase Lushington (Canci). Yonke lomilambo yaqwelwa zizikula ezitatu. Intloko yi Readsdale, kulandele ezibini, i Philipton ne Buxton. Kuyavunywa mpela e Katala, akukonto ngapaya. Intsapo zezozikula zivume kakuhle kangaka nje zazingapetwe nazititshala zazo, ngapandle ko Miss Read bobabini. Yayiko eyakwa Ncaza u Mr. Masadala no Mr. Nzeku eyase Mpofu pezulu.

Amazwi entombi zakwa Hintsati angcwengile, apolile, pofu ebukali, zaye zifundiswe ukuvuma ngamaxesha kafanelekileyo. Imali eyafumanekayo kweloqedlana laliko, emhlope zi £4 8s. Izitembiso £11 14s. 9 1/2d. Yacitakala ngo 2 o’clok ukuza kokusa, isemnandi kwanje ngokuqala kwayo.